Bill Hagerty

**William Francis Hagerty IV** (født 14. august 1959 i Gallatin i Tennessee) er en amerikansk politiker, forretningsmann og diplomat som har representert Tennessee i senatet siden 2021. Han er en republikaner og var USAs 30. ambassadør til Japan mellom 2017 og 2019.

Hagerty jobbet som økonomisk rådgiver og White House Fellow under president George H.W. Bush. Han tok deretter opp en karriere i privat kapital. Hagerty er en av grunnleggerne av investeringsfirmaet Hagerty Peterson & Company. Fra 2011 til 2014 var Hagerty kommissær for Tennessee Department of Economic and Community Development. Han ledet en vellykket prosess på å få et lag i Major League Soccer til Nashville. President Donald Trump nominerte Hagerty til å bli USAs ambassadør til Japan den 27. mars 2017; senatet bekreftet ham den 13. juli 2017, 86–12. Hagerty ble tatt i ed 27. juli 2017 og sa opp stillingen i juli 2019 for å stille i senatorvalget.

Hagerty stilte i senatorvalget i 2020, for Lamar Alexanders tidligere sete. Han vant republikanernes primærvalg og slo demokratenes nominasjon Marquita Bradshaw i valget.

## Tidlig liv og utdannelse
Hagerty kommer fra Gallatin i Sumner County i Tennessee. Han var en speider og ble tildelt Distinguished Eagle Scout Award i 2017. Han ble uteksaminert fra Madisonville North Hopkins High School i Kentucky i 1977. Han tok en Bachelor of Arts på Vanderbilt University i 1981 og en Juris Doctor på Vanderbilt Law School i 1984.

## Karriere

Hagerty begynte sin karriere i Boston Consulting Group, som resulterte i et 3-årig oppdrag i Tokyo. Han var en økonomisk rådgiver og White House Fellow i George H.W. Bushs regjering og begynte deretter en karriere i privat kapital, først med Trident Capital i Silicon Valley. Hagerty er en av grunnleggerne av investeringsfirmaet Hagerty Peterson & Company. Han var økonomisjef for Mitt Romneys valgkamp for presidentvalget i 2008.

Fra 2011 til 2014 var Hagerty kommissær for Tennessee Department of Economic and Community Development i guvernør Bill Haslams administrasjon, hvor han spilte en rolle i Bridgestone, Calsonic Kansei (nå Magneti Marelli) og Nissans investeringer i Tennessee.

Hagerty har sittet på styret for CyMed, NEW Customer Services, Houghton Mifflin Harcourt, Ryman Hospitality, Pinnacle Financial Partners og R.J. O'Brien.

### Nashville MLS Steering Committee
Før han ble USAs ambassadør til Japan hadde Hagerty stiftet og ledet Nashville MLS Steering Committee, en gruppe som prøvde å få et Major League Soccer-lag til Nashville i Tennessee. Gruppen var vellykket og Nashville ble offisielt valgt som det første av to nye MLS-markeder den 20. desember 2017. Nashville SC debuterte i 2020-sesongen.

### Presidentvalget i 2016
Tidlig i presidentvalget i 2016 ble Hagerty nominert til å være en delegat for Jeb Bush. Bush trakk seg fra valgkampen før primærvalget i Tennessee den 1. mars 2016. Etter primærvalget var Hagerty Trump Victory Chair for Tennessee. Etter at Trump ble republikanernes nominasjon ble han i august 2016 valgt til Director of appointments for Trumps overgangsgruppe.

### USAs ambassadør til Japan

Trump nominerte Hagerty til stillingen som USAs ambassadør til Japan den 27. mars 2017. Senatet bekreftet nominasjonen den 13. juli 2017, med 86 stemmer for og 12 stemmer mot. Han ble tatt i ed den 27. juli 2017.

Før han ble bekreftet skal Hagerty ha vært en mulig kandidat for United States Trade Representative basert på hans tidligere arbeid i internasjonal. Stillingen gikk eventuelt til Robert Lighthizer, en advokat og tidligere medlem av Ronald Reagans regjering.

Den 16. juli 2019 annonserte Hagerty at han skulle trekke seg som ambassadør til Japan for å stille i senatorvalget.

## Senatet
### Valg
#### 2020

Den 12. juli 2019 annonserte Trump at Hagerty skulle trekke seg som ambassadør til Japan for å stille til valg i senatorvalget i Tennessee i 2020. I samme tweet uttrykte Trump sin støtte for Hagerty i valget. Hagerty ble også nevnt som en mulig kandidat for USAs utenriksminister i samme periode. 

Hagerty startet offisielt sin kampanje den 9. september 2019. Innen 30. september hadde han samlet inn $1,9 millioner for kampanjen. Innen 6. april annonserte Hagerty at han hadde samlet inn over $7 millioner, hvorav $1,2 millioner kom i første kvarter av 2020. Noen av de som talte under Hagertys innsamlinger inkluderte Donald Trump Jr., Kimberly Guilfoyle, og Nikki Haley.

Fra slutten av mai 2020 begynte en sak originalt publisert av Roger Sollenberger på *[[Salon.com|Salon]]* å sirkulere i nyhetsmedier med anklager om brudd på regler om valgkampsfinansiering. Artikkelen fokuserte i hovedsak på et lån til Hagerty Campaign fra Pinnacle Financial Partners ikke lenge etter Coronavirus Aid, Relief and Economic Security Act.

Den 6. august 2020 vant Hagerty republikanernes primærvalg. Han slo demokratenes nominasjon Marquita Bradshaw i valget i november, med 1 840 926 stemmer mot 1 040 691. Hagerty ble tatt i ed 3. januar 2021.

### Mandatsperiode

Hagery hadde planlagt å stemme mot godkjennelsen av opptellingen av valgmannsstemmene på bakgrunn av grunnløse påstander om valgfusk. Etter at Trump-supportere stormet den amerikanske kongressen ombestemte Hagery seg derimot og stemte for godkjennelsen. Den 28. mai 2021 stemte Hagerty mot opprettelsen av en uavhengig kommisjon for å etterforske stormingen av den amerikanske kongressen den 6. januar 2021.

Tidlig i august 2021 brukte Hagerty prosedyrer til å stanse den endelige avstemningen for en infrastrukturpakke på $1 billion. Han viste til den høye kostnaden og demokratenes budsjettplan på $3,5 billioner. Hans handlinger ble kritisert av både republikanske og demokratiske senatorer, og demokratene anklaget Hagerty for å være en nikkedukke for Trump, mens republikanere som Mitt Romney og Kevin Cramer uttrykte frustrasjon.

#### Komiteer
*Committee on Banking, Housing, and Urban Affairs
*Committee on Foreign Relations
*Committee on Appropriations
*Committee on Rules and Administration

## Politiske posisjoner
Hagerty beskriver seg selv som en konservativ. Hans meninger har blitt karakterisert som populistiske og i samsvar med Donald Trumps politiske meninger.

Under senatorvalget i 2020 sa Hagery fra seg sin posisjon på styret for R.J. O'Brien & Associates etter at en motstander påstod at firmaet donerte penger til Black Lives Matter Foundation. Han ble også beskrevet som «entitled» for å ha fått $2,5 millioner som lån til valgkkampen fra Pinnacle Bank (hvor han idligere hadde vært direktør) i en periode hvor mindre bedrifter slet med å få føderal støtte under koronaviruspandemien.

Hagerty støtter dødsstraff for personer dømt for menneskesmugling. Han tror at that Sharia er en nasjonal sikkerhetstrussel og at USA må fortsette å støtte Israel. Hagerty støtter lavere skatter og å introdusere et grunnlovstillegg som krever balansering av budsjett. Han er mot en økt føderal minstelønn. Hagerty er mot Patient Protection and Affordable Care Act, og mener at den føderale regjeringen bør være mindre involvert i helsevesenet. Han støtter arbeid med å hindre nedleggelsen av rurale sykehus. Hagerty støtter økt investering og utvikling av fossilt brennstoff og støtter fjerning av standarder for fornybar energi og effektiv bruk av energi. Han ønsker også å sikre at USA blir energiuavhengig.

## Privatliv
Hagerty er gift med Chrissy Hagerty og har fire barn. Han beskriver seg selv som en konservativ kristen.

## Valgresultat

## Referanser


## Eksterne lenker
* 
*  Bill Hagerty offisiell senatornettside
*  Bill Hagerty for U.S. Senate
*  Bill Hagerty på On the Issues
* 

|-

|-